Батиньяни, Фаусто

**Батинья́ни Фа́усто** (; 1903 2 июль, Монтевидео — 1975 2 ноябрь) — уругвайн футболист, кевнахо. 1928 шеран Олимпийн чемпион (турнирехь ца левзира), 1926 шеран Къилба Америкин чемпион.

## Биографи
Фаусто Батиньяни шен йерриг карьера ала мегар долуш йаьккхина цхьаьна клуб, Монтевидеора «Ливерпуль» йукъахь, цундела клубан тӀегӀанехь цунах Уругвайн чемпион ца хилавелира. 1920-гӀа шерашкахь Фаусто хилла уггаре дикачех кевнахо шен махкахь, амма цуьнан дийзира къийсавала ишттачу седарчашца, масала Масали Андресца. 1933 шарахь левзира «Пеньяроль» йукъахь, амма оцу Уругвайн футболан грандан аьтту ца белира чемпион хила.

Уругвайн къоман командин йукъахь Батиньянин дебют хилира 1922 шеран 23 сентябрехь Бразилехь хиллачу Къилба Америкин чемпионатехь. Цуьнан дика ловзаро уругвайхойн команда уггаре кӀезиг буьрканаш чутохийтира турнирехь. Хьалхарчу ловзарехь «Селестес» иэшийра Чилин гулйина команда 2:0, шолгӀа — левзира хьалхейаккхаран хӀусамдайшца Бразилица 0:0. КхоалгӀа матчехь Парагвайца цхьан агӀо ца тоьлчи а Бразили цӀера чемпионатан йукъара йалара. Амма бразилин арбитро цӀармата суьдхолла лелор бахьнехь, Парагвай туьйлира, уругвайхой цӀа бахара чемпионатера. Бразили туьйлира шен матчехь Аргентинел 2:0, очкон барамца цхьабосса дӀахӀоьттира Уругвайца, оццу хенахь Парагвайн ямартло лелийра Аргентиница ловзуш кхечу бразилин арбитро — парагвайхой реза ца хиларна матч чекхйалале аренан тӀера арабевлира. Иштта, кхуьй а командо 4 очкош ехира, ловзо йийзира Уругвайн а, Бразилин а йукъахь «дешин матч». Уругвайхой турнирера дӀабахар бахьнехь, «дешин матчехь» Бразилис иэшийра Парагвай, суьдхойн гӀоьнца континентан чемпион хилира.

Амма Батиньяни тӀаьххьара хилира Къилба Америкин чемпион кхин а 4 шо даьлча, оцу хенахь Сантьягора турнире Масалигара къовсам баккхабелира, коьрта кевнахо а хилла. Уругвай туьйлира йерриг 4 цхьаьнакхетараллехь 17:2 буьркийн жамӀ долуш. Ший а буьрка Батиньянис чуяхийтира пенальтера — Чилица (3:1) а, Парагвайца (6:1) а, кхин тӀе цуьнан кевнаш чу пенальти тоьхна голан авторе Флейтас Солич Мануэле кхин а 2 минот йаьлча шолгӀа пенальти чу ца тохаелира кевнахочун, буьрка кхийтира кевнийн лакхарчу маьӀиг тӀе.

1928 шарахь Батиньяни вахара Олимпийн ловзаршка Амстердаме Масалин дублер волуш. Иза турниран цхьанне матчехь ца левзира, амма иштта дешин мидал йаьккхира. «Селестен» йукъахь тӀаьххьара матч Фаусто левзира 1928 шеран 21 сентябрехь, оцу хенахь Монтевидеохь шозза Олимпийн чемпионаш доттагӀаллин матчехь левзира шен дукха хан йоццуш Олимпийн финалера мостагӀчуьнца, Аргентинин гулйина командица, цхьан а ца туьйлира (2:2). Йерриг къоман командин йукъахь Батиньяни левзира 11 матчех, чутохийтира 6 буьрка.

1930 шеран дуьненан чемпионатал хьалха Суппичи Альбертон харжам бара веа кевнахочун йукъахь, меттиг шиъ бен бацара. Командин йукъара дӀаваьккхира Масали Андрес спортан раж йохаярна. Коьрта кевнахочун меттиг дӀалецира Бальестерос Энрикес. Ткъа шина дублёрех Батиньянин а, Капуччини Мигелан а йукъахь харжам бира «Пеньяролан» кевнахочун.

Батиньяни Фаустос карьера чекхйаьккхира 1932 шо чекхдаьлча. Велла 1975 шеран 2 ноябрехь 72 шо долуш.

## Титулаш а, кхиамаш а
* Олимпийн чемпион (1): 1928
* Къилба Америкин кад (1): 1926

## Билгалдахарш

## Хьажоргаш
* Рекордсмены сборной Уругвая

Категори:Уругвайн футболисташ
Категори:Футболан кевнахой
Категори:Футболех ловзаран Олимпийн чемпионаш
Категори:Уругвайн Олимпийн чемпионаш
Категори:1928 шеран аьхкенан Олимпийн ловзарийн чемпионаш
Категори:Футболисташ 1928 шеран аьхкенан Олимпийн ловзаршкахь
Категори:Футболех ловзарех Къилба америкин чемпионаш
Категори:Футболех ловзаран Уругвайн гулйина командин ловзархой
Категори:ФК «Ливерпуль» Монтевидео ловзархой
Категори:ФК «Пеньяроль» ловзархой